**A Magyar Hadtudományi Társaság Haditechnikai Szakosztály**

 Beszámoló

A **Haditechnikai Szakosztály** célja megalakulása óta alapvetően nem változott, elemezni, értékelni, nyomon követni a védelmi és biztonsági területen alkalmazható újdonságokat, fejlődési trendeket, eszközöket, rendszereket.

 **A haditechnikai fejlesztések** a sajtó címoldalára kerültek, de ezek inkább beszerzések, felújítások nem pedig a hazai szürke állomány igénybevételével valósulnak meg. Bár több próbálkozás indult például fegyverzet területén haditechnikai alkalmazásra nem került sor, a szakosztály szakembereit nem keresték meg.

A **Szakosztály tagjai mindig** hangsúlyozzák, hogy a haditechnikai kérdések megoldása nem nélkülözheti a tudományos megközelítést, elemzést és a minimum középtávú gondolkodást. Véleményünk szerint döntő változásra van szükség a haditechnika megítélését illetően, melynek továbbra is önálló területet kell képviselni, függetlenül a jelenleg tapasztalható tendenciáktól.

A **szakosztály a 2017-es évben** nagyobb aktivitást mutatott a közvélemény és a média irányába. A Karc Rádió számára 6 alkalommal adtunk interjút haditechnikát érintő bel és külföldi témakörökben.

A tagság tudományos tevékenységének jelentős része a Haditechnika folyóiratban közzétett publikációkkal jellemezhető.

A Magyar Tudomány Napja alkalmából a Magyar Polgári Védelmi Szövetség, a Magyar Környezetvédelmi Egyesület és a Magyar Polgári Védelmi Tudományos Egyesület felkérésére a Cyber Biztonság kérdései címmel előadást tartottunk.

A Védelmi Információs Központ Közhasznú alapítvánnyal együttműködve videóval egybekötve előadást tartottunk az elektronikai hadviselésről Ványa ezds. úr felkérésére.

A **haditechnika szerepének újrarajzolása** elengedhetetlen a hazai védelmi K+F, az ipari kapacitás és az egyetemi oktatás számára. E nélkül megalapozott tudás, tapasztalat és elkötelezettség még rövid távon sem alakul ki az állományban.

A **Szakosztály létszáma 17 fő** az utóbbi években kissé emelkedő tendencia tapasztalható. A tagok életkori megoszlása szempontjából az idősebb korosztály is képviselve van nyolc fővel, de a fiatalabb tagság száma is növekszik. A tagdíjfizetési fegyelem megfelelőre értékelhető.

A **közgyűlésre** három küldöttel képviseljük a szakosztályt:

Hajdú Ferenc ferenc.hajdu@t-online.hu

Hegedüs Ernő

Ráth Tamás tamasrath@freemail.hu

A **2018-as évben** a Szakosztály több rendezvényen óhajt részt venni, többek között előadást tartunk a Mindenki Hadtudománya sorozatban a védelmi kutatás fejlesztés kérdéseiről, illetve más szakosztályok rendezvényein is az adott témakör haditechnikai vonatkozását akarjuk elemezni.

Ebben az évben mindenképpen szükségesnek tartjuk, hogy a Hadtudomány egyik számában előremutató témakörben nívós cikkel jelenjünk meg. A szakosztály továbbra is nyitott a média irányába szakmai kérdések megvitatására.

Budapest,2018. január 31. Dr. Ráth Tamás